Diari Oficial de la Generalitat Valenciana


Sumari del DOGV 8018, del 10-04-2017 (2017/3095)

DECRET 51/2017, de 7 d'abril, del Consell, pel qual es regula el Fons de Cooperació Municipal Incondicionat de la Comunitat Valenciana
--------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/04/07/51**

### Versions

 12/11/2021 - Actualitat  Text inicial: 11/04/2017 - 11/11/2021 

### Dades del document

Número de DOGV
:   8018

Data del DOGV
:   10-04-2017

Secció del DOGV
:   I. DISPOSICIONS GENERALS

Número del document
:   2017/3095


Data del document
:   07-04-2017

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 11.11.2021 -**

 

**DECRET 51/2017, de 7 d'abril, del Consell, pel qual es regula el Fons de Cooperació Municipal Incondicionat de la Comunitat Valenciana******[1]****

 

[**(DOGV núm. 8018 de 10.04.2017)**](https://dogv.gva.es/es/eli/es-vc/d/2017/04/07/51/dof/vci-spa/pdf) **Ref. 003092/2017**

 

 

CAPÍTOL II  
 El Fons de Cooperació Municipal de la Comunitat Valenciana

 

**Article 2. Fins**

1. El Fons de Cooperació Municipal té per objecte garantir la suficiència financera de les entitats locals de la Comunitat Valenciana i potenciar la seua autonomia local sobre la base del principi de subsidiarietat, finançant globalment la seua activitat.

2. Aquest Fons promourà l’equilibri económic dels ens locals de la Comunitat Valenciana i la realització interna del principi de solidaritat, a fi de contribuir que els diferents nuclis i entitats de població compten amb la dotació adequada per a la prestació dels serveis de competència local.

 

**Article 3. Principis**

El Fons de Cooperació Municipal de la Comunitat Valenciana es basa en els principis d’objectivitat, transparència, publicitat i equitat, i constitueix un factor d’articulació, equilibri i cohesió territorial.

 

**Article 4. Naturalesa**

1. El Fons de Cooperació Municipal de la Comunitat Valenciana té naturalesa incondicionada i no finalista. Els municipis i les entitats locals menors podran destinar els recursos que reben al desenvolupament general de les seues competències, sense vinculació a un objectiu o finalitat concret.

2. Les aportacions del Fons de Cooperació Municipal de la Comunitat Valenciana tenen el caràcter de transferències als municipis i entitats locals menors, a fi de finançar globalment les activitats i serveis que els corresponguen en virtut de les competències que hagen assumit segons la legislació vigent.

3. Les esmentades transferències formen part i estan vinculades al sistema de finançament autonómic de les corporacions locals valencianes, sense que en cap cas tinguen naturalesa de subvenció.

 

**Article 5. Beneficiaris**

1. Són beneficiaris del Fons de Cooperació Municipal de la Comunitat Valenciana tots els municipis i entitats locals menors de la Comunitat Valenciana.

2. Per a ser beneficiari d’aquest fons caldrà haver complit l’obligació de presentar el compte general davant de la Sindicatura de Comptes de la Comunitat Valenciana en els termes establerts en la normativa reguladora d’aquesta, així com haver-hi remés, si és el cas, el corresponent Pla economico-financer en els termes disposats en la Llei orgànica 2/2012, de 27 d’abril d’estabilitat pressupostària i sostenibilitat financera, a l’órgan de la Generalitat competent en matèria de tutela financera de les entitats locals de la Comunitat Valenciana.

 

**Article 6. Dotació**

1. La dotació anual màxima del Fons de Cooperació Municipal de la Comunitat Valenciana vindrà determinada pel crèdit pressupostari que es consigne en la llei de pressupostos de la Generalitat corresponent i, si és el cas, per l’import que les diputacions provincials adherides a aquest fons consignen amb aquesta finalitat en els seus respectius pressupostos anuals.

2. Correspon a l’órgan directiu amb competència en matèria d’administració local, realitzar totes les actuacions necessàries per a la correcta gestió i distribució del Fons de Cooperació Municipal de la Comunitat Valenciana.

 

**Article 7. Distribució del Fons de Cooperació Municipal de la Comunitat Valenciana**

1 L’assignació dels recursos económics que corresponguen a cada entitat beneficiària s’efectuarà aplicant les regles de distribució següents:

a) S’assignarà una quantitat fixa per cada un dels municipis i entitats locals menors.

b) L’import restant del fons es distribuirà en funció del nombre d’habitants de dret segons les xifres de població aprovades pel govern que figuren en l’últim padró municipal vigent, ponderades pels següents coeficients correctors aplicables a cada un dels diferents trams poblacionals de cada entitat beneficiària:

 

|  |  |
| --- | --- |
| 1. D’1 a 500 | 4,0 |
| 2. De 501 a 1.000 | 3,0 |
| 3. De 1.001 a 2.000 | 2,5 |
| 4. De 2.001 a 5.000 | 2,0 |
| 5. De 5.001 a 10.000 | 1,5 |
| 6. De 10.001 a 20.000 | 1,0 |
| 7. De 20.001 a 50.000 | 0,75 |
| 8. De 50.001 a 100.000 | 0,50 |
| 9. Més de 100.000 | 0,25 |

 

A aquests efectes, no es computaran els habitants de les entitats locals menors en la població del municipi a què pertanguen.

2. El procediment per a l’assignació anual del Fons de Cooperació Municipal de la Comunitat Valenciana corresponent a cada entitat beneficiària s’iniciarà d’ofici per la persona titular del departament amb competències en matèria d’administració local, a qui correspondrà emetre la resolució d’adjudicació de conformitat amb les regles de distribució contingudes en aquest article, amb el coneixement previ per la Comissió de seguiment d’aquest fons. En aquesta resolució s’establirà el procediment de pagament de les quanties esmentades.

 

 

València, 7 d’abril de 2017

 

El president de la Generalitat,

XIMO PUIG I FERRER

 

 

---

****[1]****La [**Llei 5/2021, de 5 de novembre**](https://dogv.gva.es/va/eli/es-vc/l/2021/11/05/5/), de la Generalitat, reguladora del Fons de Cooperació Municipal dels Municipis i Entitats Locals Menors de la Comunitat Valenciana (DOGV núm. 9212 de 10.11.2021 - Ref. Base de dades 010258/2021), deroga el Decret 51/2017, excepte el capítol II, que es manté en vigor únicament en alló que no contradiga a la Llei 5/2021.


Còpia Permalink ELI